open-index/open-wikipedia-markdown huggingface dataset:
Oímbra (homónimos)

Como topónimo **Oímbra** é de orixe prerromana, posiblemente procedente da raíz -briga. Pode referirse a:

;En Galiza
***Oímbra**, concello da comarca de Verín;
****Oímbra**, parroquia de dito concello;
*****Oímbra**, lugar de dita parroquia.

## Notas
## Véxase tamén
### Outros artigos
***Topónimos célticos en Galicia**, topónimos de lugares antigos e actuais, ríos (hidrónimos) ou montañas que se crearon coa lingua céltica e polo tanto teñen etimoloxía céltica, e que están ou estaban situados dentro dos límites da Galiza actual.
Angela Anaconda

***Angela Anaconda*** é unha serie de animación canadense emitida nas canles Teletoon no Canadá e Fox Family e WGBH nos Estados Unidos. Conta as aventuras dunha nena de oito anos chamada Angela que vive nunha vila ficticia chamada Tapwater Springs. Ten irmáns que a anoxan, amigos raros e odia á rapaza francesa Nanette Manoir. A serie estreouse en galego na TVG e na tvG2 a través do programa *Xabarín Club*.

*Angela Anaconda* comezou como unha curta no programa de Nickelodeon *Kablam!*. Máis tarde converteuse nunha serie e emitiuse en Fox Family dende 1999 a 2002. Cada episodio consta de dúas historias de 11 minutos. En 2001, cando Disney mercou Fox Family e cambiou o nome da canle a ABC Family, *Angela* foi cancelada despoide de dous meses.

## Notas 
## Véxase tamén 
### Outros artigos 
*Xabarín Club

### Ligazóns externas 
*Ficha na IMDb 
*Páxina web
Arquidiocese católica latina de Suva

A **arquidiocese de Suva** (en latín: *Archidioecesis Suvana*) é unha sé metropolitana da Igrexa católica latina. En 2010 tiña 101.050 bautizados sobre unha poboación total de 1&nbsp;297&nbsp;683 habitantes. Peter Loy Chong é o actual arcebispo.

## Territorio 
A arquidiocese abrangue todo o arquipélago das Fidxi. A sé arcebispal é a cidade de Suva, onde está a Catedral do Sagrado Corazón.

O territorio está organizado en 35 parroquias.

## Provincia eclesiástica 
## Historia 
O arquipélado das illas Fidxi foi evanxelizado polos padres maristas, que comezaron a chegar ás illas en 1844, cando os misioneiros británicos metodistas wesleyanos xa estaban fortemente estabelecidos.

O 27 de marzo de 1863 foi erixida a prefectura apostólica das Illas Fidxi,

## Episcopoloxio 
O único prefecto apostólico das illas foi:
* Jean-Baptiste Breheret (1863 - 1887, renuncia)
Os vigairos apostólicos foron os seguintes:
* Julien Vidal (13 de maio de 1887 - 2 de abril de 1922, finado)
* Charles-Joseph Nicolas (2 de abril de 1922 - 15 de agosto de 1941, finado)
* Victor Frederick Foley (11 de maio de 1944 - 1 de xaneiro de 1967, renuncia)
Dende a súa elevación, os seus arcebispos teñen sido os seguintes
* George Hamilton Pearce (22 de xuño de 1967 - 10 de abril de 1976, renuncia)
* Petero Mataca (10 de abril de 1976 - 19 de decembro de 2012, retirado)
* Peter Loy Chong (19 de decembro de 2012 - actualidade)

## Notas 
## Véxase tamén 
### Ligazóns externas 
* Perfil en Catholic-Hierarchy.org 
* Perfil en GCatholic.org
Todos os días

***Todos os días*** é unha novela xeracional de Alberto Ramos, publicada por Sotelo Blanco Edicións en 2012. Nese mesmo ano acadou o Premio Vicente Risco de Creación Literaria.

## Trama 
Iván é un xornalista de Carballo de 27 anos, que vive en Santiago de Compostela. Logo de trabalar como redactor nun xornal, a empresa pechou e quedou desempregado. A dous meses de que se lle remate a prestación do subsidio por desemprego, leva unha rutina diaria de total inactividade.

O luns 19 de novembro ten que ir á oficina de emprego para selar a tarxeta de parado. Como adoita deitarse tarde, queda durmido, e o seu amigo Marcos ten que ir espertalo. Ten o quentador de auga avariado, e dálle preguiza chamar ao caseiro. Logo de ir á oficina de emprego queda para comer cunhas amigas no barrio de San Pedro. O martes vai a unha entrevista con persoal do Servizo Galego de Colocación para procurar atopar traballo. Pola noite, logo de comezar cun gin tonic, colle unha borracheira ben gorda. O mércores volve espertalo Marcos, que procura animalo para que cambie de vida. Pola tarde vai a Vigo á presentación dun libro do seu antigo xefe, ao que quere pedir explicacións polo peche do xornal. Porén, cando coincide con el non se atreve a facerlle reproche ningún.

O xoves vai a Carballo, a visitar o seu pai, que está doente. A súa irmá, Inma, pídelle que quede vivir con eles para botarlle unha man e coide o seu pai. El négase. O venres vai a Vigo para testificar nun xuízo dunha fotógrafa compañeira, que demandou á empresa en que traballaban. Porén, finalmente a rapaza chega a un acordo e non se celebra o xuízo. Toma un café con ela e regresa a Compostela. Como está arrefriado, déitase cedo. O sábado queda para comer con Marcos, pero discuten e enfádanse, logo de que este lle diga que debe visitar un médico, pois cuspe sangue. Despois vai de novo a Carballo para dicirlle a Xoán, o marido da súa irmá, que non ten pensado ir vivir alá con eles. Regresa á súa casa e bótase a durmir. O domingo esperta tarde. Xa á noitiña chama ao caseiro para que vaia arranxarlle o quentador. O luns pola mañá, mentres lle reparan a auga quente, decide ir ao médico.

## Narración 
A obra está narrada en terceira persoa cun narrador omnisciente. Está ambientada principalmente en Santiago de Compostela, con situacións en Carballo e Vigo. O tempo narrativo abrangue unha semana. O tempo histórico é en outono, a finais do mes de novembro.

Os temas tratados son os efectos da crise económica na mocidade, creando unha falta de horizonte de expectativas que afecta á autoestima das persoas. Trátase o peche de medios de comunicación escritos; así, hai elementos autobiográficos, pois o autor viviu en primeira persoa o peche de *Xornal de Galicia* en 2011.

## Véxase tamén 
### Ligazóns externas 
* Ficha do libro na web da editorial.
Joseph: King of Dreams

***Joseph: King of Dreams*** é un filme de animación estreado en vídeo no 2000. O filme é unha adaptación da historia de Xosé do libro da Xénese, e serve de precuela do filme de 1998 *The Prince of Egypt*.

## Sinopse 
Filme baseado nos capítulos 37-50 da Xénese da Biblia. Céntrase na vida de Xosé, fillo predileto de Xacob, un rapaz cun don para interpretalos soños.

## Personaxes 
* Ben Affleck como voz falada de Xosé
* David Campbell como voz cantada de Xosé
* Mark Hamill como Xudá
* Richard Herd como Voz falada de Xacob
* Russell Buchanan como Voz cantada de Xacob
* Maureen McGovern como Raquel
* Jodi Benson como Asenat
* Judith Light como Zuleika
* James Eckhouse como Putifar
* Richard McGonagle como Faraón
* Dan Castellaneta como Auctioneer, Horse Trader
* René Auberjonois como Butler
* Ken Campbell como Baker
* Steven Weber como Simeón
* Jess Harnell como Isacar
* Piera Coppola como Serva de Zuleika
* Emily Eby como Servo
* Matt Levin como Benxamín

## Notas 
## Véxase tamén 
### Ligazóns externas 
*
Fernández Granell

**Fernández Granell** pode referirse a dous irmáns, pintores galegos:

***Eugenio Fernández Granell**, máis coñecido como **Eugenio Granell** (A Coruña, 1912 — Madrid, 2001).
***Mario Fernández Granell**, máis coñecido como **Mario Granell** (A Coruña, 1915 — Vigo, 1991).

## Véxase tamén
***Fundación Eugenio Granell**
Torre de televisión de Cantón

A **Torre de Cantón** (), antigamente coñecida como **Torre de televisión de Cantón** () e tamén como **Torre Guangzhou** (), é un edificio de 600m de altitude, localizado no Distrito de Haizhu en Cantón. A torre acadou o tope en 2009 e inaugurouse o 29 de setembro de 2010 para os "Xogos de Asia de 2010". A torre foi brevemente o edificio máis alto do mundo, substituíndo á Torre CN, antes de ser superada pola Tokyo Skytree no 2011. Tamén foi o edificio máis alto da China antes de ser superado pola Shanghai Tower o 3 de agosto de 2013. Na actualidade é a quinta estrutura máis alta do mundo.

## Notas 
## Véxase tamén 
### Ligazóns externas 
*Páxina web
Diocese católica latina de Tarawa e Nauru

A **diocese de Tarawa e Nauru** (en latín: *Dioecesis Taravana et Nauruna*) é unha sé da Igrexa Católica Latina, sufragánea da arquidiocese de Suva. En 2010 tiña 54.942 bautizados sobre unha poboación total de 110.367 habitantes. O seu bispo actual é Paul Eusebius Mea Kaiuea.

## Territorio 
A diocese comprende as repúblicas de Kiribati e Nauru. A sé episcopal é a cidade de Tarawa Sur, na illa de Tarawa, onde está a catedral do Sagrado Corazón de Xesús.

O seu territorio está subdividido en 21 parroquias.

## Historia 
A vigairía apostólica das Illas Gilbert foi erixida o 28 de xuño de 1897, en territorios da vigairía apostólica de Nova Pomerania.

O 21 de xuño de 1966, coa bula *Prophetarum voces* do papa Paulo VI a vigairía apostólica foi elevada a diocese, e tomou o nome de Tarawa.

O 15 de novembro de 1978 a diocese mudou o seu nome polo de diocese de Tarawa, Nauru e Funafuti.

O 10 de setembro de 1982 a diocese foi dividida, coa separación da misión sui iuris de Funafuti.

## Episcopoloxio 
* Joseph-Marie Leray (27 de xullo de 1897 - 1926, renuncia)
* Joseph Bach (26 de xaneiro de 1927 - 27 de decembro de 1933, renuncia)
* Octave-Marie Terrienne (2 de decembro de 1937 - 28 de febreiro de 1961, renuncia)
* Pierre-Auguste-Antoine-Marie Guichet (19 de xullo de 1961 - 15 de novembro de 1978, renuncia)
* Paul Eusebius Mea Kaiuea (15 de novembro de 1978 - actualidade)

## Ligazóns externas 
* Perfil en Catholic-Hierarchy.org 
* Perfil en GCatholic.org
Petero Mataca

**Petero Mataca**, nado o 28 de abril de 1933 en Cawaci e finado o 30 de xuño de 2014 en Suva, foi arcebispo católico de Suva.

## Traxectoria 
Petero Mataca estudou no Colexio San Xoán de Levuka, e entrou en 1950 no Saint John Cawaci College de Ovalau. Foi ordenado sacerdote polo patriarca de Cilicia e Pro-Prefecto da Congregación para a Evanxelización dos Pobos, Gregorio Pedro XV Agagianian, o 19 de decembro de 1959 en Roma, xunto con outros 45 sacerdotes.

O papa Paulo VI nomeouno o 27 de agosto de 1974 bispo titular de Siminina e bispo auxiliar de Suva. Foi consagrado bispo polo arcebispo de Suva, George Hamilton Pearce.

O 10 de abril de 1976 o papa Paulo VI nomeouno arcebispo de Suva. Petero Mataca desenvolveu en 1975 un plan pastoral para Fiji. Fundou un centro de catequese en Navesi e impulsou a construción de doce escolas secundarias en Vanua Levu e Viti Levu.

O papa Bieito XVI aceptou o 19 de decembro de 2012 a súa renuncia, en razón da súa elevada idade.

## Notas
O Escorial, Elviña, A Coruña

[miniatura|Situación do Escorial (amarelo) no concello da Coruña. En vermello, [A Zapateira, Elviña, A Coruña|A Zapateira.]]

**O Escorial** é un lugar da parroquia de Elviña no concello coruñés da Coruña na comarca da Coruña. Atópase entre O Castro de Elviña e Penarredonda.

No ano 2003, a rúa que atravesa O Escorial recibiu oficialmente o nome de rúa de Belgrado.

## Notas 
## Lugares e parroquias 
### Lugares de Elviña 
### Parroquias da Coruña 
## Véxase tamén
Carracedo, Elviña, A Coruña

miniatura|Cruceiro de Carracedo, en Elviña.
**Carracedo** era un lugar da parroquia de Elviña no concello coruñés da Coruña na comarca da Coruña. O núcleo desapareceu a causa da ampliación de Matogrande. O cruceiro da localidade trasladouse a Elviña.

## Lugares e parroquias 
### Lugares absorbidos pola zona urbana da Coruña 
### Lugares de Elviña 
### Parroquias da Coruña 
## Notas 
## Véxase tamén
Prepárate

**Prepárate** é o primeiro álbum de estudio do grupo de hard rock español Obús, publicado en 1981.

## Lista de cancións 
## Véxase tamén
### Ligazóns externas
*Páxina oficial do grupo 
*Datos do álbum en discogs.com
Premios Tony

O **Antoinette Perry Awards for Excellence in Theatre** ou máis comunmente **Premio Tony**, é o nome do premio que recoñece ás obras do teatro de Broadway. Entrégao a *American Theatre Wing* nunha cerimonia anual na cidade de Nova York.
As regras para os premios Tony establécense en "Rules and Regulations of The American Theatre Wing's Tony Awards" e son considerados o maior premio dado no teatro dos Estados Unidos, equivalente ao Oscar no cinema, o Grammy na música e o Emmy na televisión. O premio vótao un grupo de aproximadamente 700 xuíces das distintas áreas da industria do entretemento e da prensa.

## Historia 
O premio creouse en 1947 por un comité da American Theatre Wing encabezado por Brock Pemberton. O nome do premio lembra a actriz e directora Antoinette "Tony" Perry, fundadora da American Theatre Wing falecida en 1946.

A primeira cerimonia de entrega tivo lugar o 6 de abril de 1947, no hotel Waldorf Astoria de Nova York.  Desde 1967 a entrega é retransmitida por televisión.

## Críticas 
Polas características especiais dos Tony, moitos críticos suxeriron que estes premios son principalmente un vehículo de promoción para un reducido número de grandes empresas de produción e donos de teatros da cidade de Nova York.

Para recibir unha candidatura, unha obra de teatro ten que estrearse nun dos 39 teatros do distrito de Broadway en Manhattan durante o último ano. A causa de que moitas obras de éxito quedan no mesmo teatro ano tras ano, nun ano típico tan só 20 ou 25 obras son candidatas e como hai 27 categorías, a maioría das novas obras reciben candidaturas.

Ao limitarse os premios ao circuíto de Broadway a maioría das obras de teatro profesionais dos Estados Unidos non poden ser candidatas, independentemente da súa calidade. A única excepción á regra é o Premio Tony ao Mellor Teatro Rexional, que pode recibir calquera teatro profesional do país.

## Notas 
## Véxase tamén 
### Ligazóns externas 
* Premios Tony
Centro de entretemento de Khan Shatyr

O **Centro de entretemento de Khan Shatyr** é un edificio transparente da cidade de Astana, a capital de Kazakhstán. O proxecto arquitectónico deuno a coñecer o Presidente de Kazakhstán Nursultan Nazarbayev o 9 de decembro de 2006 e inaugurouse en xullo de 2010. Foi deseñado polo arquitecto británico e Premio Pritzker Norman Foster.

A tradución literal de Khan Shatyr sería "a tenda do Khan" en referencia á tenda que un gobernante nómade kazakh empregaba durante as súas campañas e a estrutura do propio edificio estaría inspirada neste tipo de tenda. Con 150m de altura, ten unha base elíptica de 200 m que cobre unha área de 100&nbsp;000m m2. Debaixo da carpa, ten unha área maior que 10 estadios de fútbol, cun parque interno a escala urbana, con zona comercial e de entretemento con prazas e rúas, un río, un minigolf e un resort de praia interior.

Este é o segundo edificio de Foster na capital centroasiatica, despois do Palacio da Paz e a Reconciliación.

## Notas 
## Véxase tamén 
### Ligazóns externas 
* Khan Shatyr
Charlotte Amalie

**Charlotte Amalie** é a capital e a cidade máis poboada das Illas Virxes Estadounidenses, fundada en 1666 como **Taphus** ("cervexarías" ou "salas de cervexa"). En 1691, a cidade foi renomeada como *Amalienborg* (en inglés: Charlotte Amalie) en honor de Charlotte Amalie of Hesse-Kassel (1650-1714), raíña consorte do rei Cristián V de Dinamarca. Contén un porto de auga profunda que era un refuxio para piratas e agora é un dos portos máis concorridos por cruceiros no Caribe, con aproximadamente 1,5 millóns de pasaxeiros en 2004.

## Historia 
200px|miniatura|esquerda|Castelo de Blackbeard.
### Era precolombiana 
No segundo viaxe ao Novo Mundo, Cristovo Colón atopou cantidades de americanos nativos que vivían no arquipélago onde se atopan as Illas Virxes Estadounidenses. Os rexistros arqueolóxicos indican que as illas estiveron habitadas por tribos indias, incluíndo o pobo taíno, pobo dos arauacos, pobo dos kalinago, e o pobo dos ciboney.

### Século XVIII 
No século 18, máis de 3000 habitantes brancos vivían na cidade e os produtores de azucre e o comercio de escravos era a economía da cidade. Despois de que o goberno danés quería administración directa no arquipélago no 1754, a capital era movida de Charlotte Amalie a Christiansted na illa de Santa Cruz.

## Galería 

File:StThomasHarbor.jpg|Porto de Santo Tomé na noite
File:USVI St. Thomas - Charlotte Amalie - City view.JPG|Charlotte Amalievista desde o barrio de Dronningens
Ficheiro:Charlotte Amalie USVI fort.JPG|Fort Christian.
File:FortChristian.jpg|Fort Christian
File:Charlotte Amalie, St. Thomas, Virgin Islands 1a33934u original.jpg|Unha das rúas escarpadas nas ladeiras. Bunker Hill (Commandant Gade), 1941
File:Charlotte Amalie 1.jpg|Vista da cidade
File:St Thomas Island 1980.jpg |Vista sobre o porto e Havensight desde Bluebeard's, 1980
File:Charlotte Amalie 2fer.JPG| Pazo lexislativo das USVI (esquerda) e Fort Christian (dereita) en Charlotte Amalie 

## Notas
Caleb Ross

**Caleb Ross**, nado en Whangarei o 10 de decembro de 1981, é un actor neozelandés de cine e televisión. É coñecido por interpretar a *Lex* na serie de televisión de ciencia ficción *The Tribe*. En 1998, interpretou a Logan Patterson en Shortland Street. Ó longo da súa carreira, apareceu en *Xena: Warrior Princess*, *Hercules: The Legendary Journeys*, *Mercy Peak* e *Revelations - The Initial Journey*. Tamén é músico e posúe varias guitarras.

## Véxase tamén 
### Ligazóns externas 
*
Anna's Retreat

'''Anna's Retreat''' é unha cidade das Illas Virxes Estadounidenses, na illa de Santo Tomé. É a segunda cidade máis grande nas Illas Virxes Estadounidenses despois de Charlotte Amalie.

Como en moitas partes da illa, os turistas están a miúdo presentes na cidade.

## Educación
* Escola elemental de Emanuel Benjamin Oliver 
* Escola elemental de Joseph Gomez

## Xeografía
Anna's Retreat sitúase no Val de Tutu no subdistrito de Tutu. no leste da illa de Santo Tome.

### Clima
Segundo a Clasificación climática de Köppen, Anna's Retreat ten un clima tropical de sabana.

## Comercio
Anna's Retreat é un dos distritos comerciais máis grandes das Illas Virxes Estadounidenses e é a casa do Tutu Park Mall, un dos centros comerciais máis grandes do país.

## Notas
AC-100

A **AC-100** (na provincia da Coruña), é unha estrada da Rede Secundaria da Xunta de Galicia que une as localidades do Porto do Barqueiro e O Porto de Bares; ambas no concello de Mañón. Ten unha lonxitude de 6,85 quilómetros e iníciase nun cruzamento coa AC-862 no Porto do Barqueiro e finaliza no Porto de Bares.

## Notas
Charlotte Amalie West

**Charlotte Amalie West** é unha cidade nas Illas Virxes Estadounidenses, na illa de Santo Tomé no oeste do Aeroporto Internacional Cyril E. King, é a terceira cidade máis poboada das Illas Virxes Estadounidenses con 5,146 habitantes.

## Clima
## Notas
Christiansted

**Christiansted** é unha cidade nas Illas Virxes Estadounidenses, na illa de Santa Cruz.

A cidade ten pequenos hoteis e moitos restaurantes. Varias tendas de mergullo operan na cidade, o peirao ten acceso a moitas atraccións de mergullo no lado norte da illa. Un pequeno punto de interese é *Protestant Cay*, un illote preto de Christiansted.

O botánico Julius von Röhr comezou un xardín botánico en Christiansted no século 18 e produciu unha serie de paisaxes da illa.

## Arquitectura
Edificios de pedra sólida en cores pastel con tellados vermellos brillantes aliñan as calzadas de *lastros, engadindo un toque de estilo arquitectónico europeo do século XVIII.

## Clima
## Notas
Cruz Bay

**Cruz Bay** é a principal cidade da illa de San Xoán nas Illas Virxes Estadounidenses. Segundo o censo do 2000, Cruz Bay tiña 2,743 habitantes.

Cruz Bay sitúase no oeste da illa de San Xoáne, é o distrito comercial máis grande e o principal porto da illa de San Xoán.

Cruz Bay é a casa de moitas tendas e restaurantes, que son frecuentados por turistas e residentes locais.

## Clima
## Galería

Ficheiro:Landing pier at Cruz Bay, Saint John, United States Virgin Islands 5-28-2008 12-33-25.jpg|
Ficheiro:Cruz Bay, Saint John; United States Virgin Islands.jpg|
Ficheiro:St John Cruz Bay 1.jpg|

## Notas
Base Amundsen-Scott

A **Estación do Polo Sur Amundsen–Scott** é unha base de investigación dos Estados Unidos situada no Polo Sur Xeográfico, o punto máis meridional da Terra. A estación localízase no alto dunha meseta na Antártida e atópase a 2&nbsp;835 metros sobre o nivel do mar.

A base Amundsen–Scott Station orixinal foi construída polo Goberno federal dos Estados Unidos en novembro de 1956 como parte do seu compromiso cos obxectivos científicos no Ano Internacional da Xeofísica, unha iniciativa que durou dende xaneiro de 1957 até xuño de 1958, e que pretendía estudar, entre outras cousas, a xeofísica das rexións polares.

## Galería 

Ficheiro:SouthPoleStationDestinationAlpha.jpg|Vista da base Amundsen-Scott no 2009.
Ficheiro:Amundsen-Scott South Pole Station.jpg|A entrada principal da antiga cúpula xeodésica. A base da cúpula estaba orixinalmente na superficie da capa do xeo, pero foi lentamente soterrada pola neve.
Ficheiro:SPSM.05.jpg|Vista aérea da base Amundsen-Scott en xaneiro de 2005. Pódese ver a antiga estación cúpula na parte dereita desta foto.

## Véxase tamén 
### Ligazóns externas 
* Imaxe webcam en vivo dende a Usap
* Webcam da estación Amundsen–Scott Noaa
* Páxina da National Science Foundation: Amundsen–Scott South Pole Station 
* Páxina non oficial da estación: novas, galería e historia
* Antarctic-adventures.de
* COMNAP
* COMNAP Mapa
Exarcado apostólico católico ruso de Rusia

O **exarcado apostólico de Rusia** (en latín: *Exarchatus Apostolicus Russiae*) é unha das dúas sés da Igrexa católica bizantina rusa inmediatamente suxeita á Santa Sé. A sé actualmente está vacante.

## Territorio 
O exarcado ten xurisdición sobre todos os católicos de rito bizantino en Rusia. Existen dúas parroquias en Moscova, unha en San Petersburgo, unha en Omsk e unha en Nizhnevartovsk.

## Historia 
O exarcado apostólico foi erixido en 1917. Os seus dous exarcas sufriron o martirio e foron beatificados o 27 de xuño de 2001 polo papa Xoán Paulo II en Lviv.

O 20 de decembro de 2004 a Congregación para as Igrexas Orientais nomeou o bispo latino de Novosibirsk, Joseph Werth, ordinario para os católicos de rito oriental en Rusia.

Hoxe en día existen en Rusia arredor de 30 comunidades de católicos orientais.

## Episcopoloxio 
* *B.* Leonid Fedorov (28 de maio de 1917 - 7 de marzo de 1935, finado)
** *Sé vacante (1935 - 1939)*
* *B.* Klymentii Sheptytskyi (17 de setembro de 1939 - 1 de maio de 1951, finado)

## Notas
## Véxase tamén 
### Ligazóns externas 
* Perfil en Catholic-Hierarchy.org
* Perfil en GCatholic.org
Architects

**Architects** é unha banda de metalcore británica de Brighton, Inglaterra, formada no 2004. A banda está constituída polo vocalista Sam Carter, o batería Dan Searle e o seu irmán xemelgo, o guitarrista e teclista Tom Searle e Alex Dean ao baixo. A banda pasou por varios cambios de nome antes de decidirse por Architects. O seu primeiro nome foi *Inharmonic*, que se cambiou rapidamente a *Counting the Days*. Despois dun par de anos, este foi á súa vez modificado polo de Architects. Teñen publicados cinco álbums de estudio e un EP compartido con Dead Swans.

## Membros 
### Membros actuais 
* Sam Carter - voz (2007-presente)
* Dan Searle - batería (2004-presente)
* Alex "Ali Dino" Dean - baixo (2006–2011, 2011–presente)
* Adam Christianson - Guitarra (2015 - presente)

### Ex-membros 
* Matt Johnson - voz (2004–2007)
* Tim Lucas - baixo (2004–2006)
* Tim Hillier-Brook guitarra (2004–2012)
* Tom Searle (†) - guitarra (2004-2016)

## Discografía 
### Álbums de estudio 
### Ep's 
* 2008: *Architects/Dead Swans EP
### Demo 
* 2005: *Architects Demo

## Notas 
## Véxase tamén 
### Ligazóns externas 
* Sitio web oficial
Emblema de Guatemala

O **emblema de Guatemala** é un dos símbolos nacionais do país. Foi creado polo Decreto Executivo No. 33 do 18 de novembro de 1871, sendo presidente da República o xeneral Miguel García Granados. 

Componse pola ave nacional de Guatemala, o *Pharomachrus mocinno*, símbolo da liberdade; un pergameo coa data na que América Central se independizou de España, o 15 de setembro de 1821; dous rifles Remington cruzados con cadansúa baioneta, que indican a vontade de defender os intereses de Guatemala por medio da forza se fose necesario; dúas espadas cruzadas, que simbolizan a honra; e unha coroa de loureiro que simboliza a vitoria e a paz preferida sobre a guerra.

## Escudos históricos 

Ficheiro:Escudo de las Provincias Unidas del Centro de América.svg|Escudo das Provincias Unidas de América Central (1823-1824).
Ficheiro:Escudo de la República Federal de Centro América.svg|Escudo da República Federal de América Central (1824-1839).
Ficheiro:Coat of arms of Guatemala (1825-1843).svg|Escudo do Estado de Guatemala na Federación (1825-1843).
Ficheiro:Coat of arms of Guatemala (1843-1851).svg|Escudo do Estado de Guatemala (1843-1851).
Ficheiro:Coat of arms of guatemala (1851-1858).svg|Escudo da República de Guatemala (1851-1858).
Ficheiro:Coat of arms of Guatemala (1858-1871).svg|Escudo da República de Guatemala (1858-1871).
Baioneta

[miniatura|300px|dereita|Diversos modelos de baionetas do [século XX.]]
A **baioneta** (do francés *baïonnette*) é un coitelo moi afiado que se acopla no extremo do canón dun fusil para combater corpo a corpo. A baioneta máis común dende o século XVII até o XIX era a chamada *de cubo*, consistente nun cilindro metálico oco ó que se engadía unha coitela triangular, que foi especialmente empregada nos mosquetes. No século XX pasou a ser un coitelo que se pode acoplar á arma para permitir o seu uso como baioneta.

## Galería de imaxes 

Ficheiro:Bayonette-p1000740.jpg|Baioneta da primeira metade do século XIX.
Ficheiro:Combat knife attached to gun.jpg|Adestramento de combate coa baioneta.
Ficheiro:Großbeeren 1813.jpg|Carga de baionetas nas guerras napoleónicas.

## Notas 
## Véxase tamén 
### Ligazóns externas 
*World Bayonets
Ambato

**Ambato** (na súa forma completa **San Juan de Ambato**) é unha cidade localizada nos Andes centrais de Ecuador. A carón das marxes do Río Ambato, a cidade tamén se asenta entre varias montañas altas. É a capital da provincia de Tungurahua, cunha altitude media de 2.577 metros sobre o nivel do mar. A poboación rolda os 180.000 habitantes (INEC, 2010), converténdoa na décima cidade máis poboada do país. Ten varios alcumes, sendo coñecida popularmente como "Cuna de los Tres Juanes", "Tierrita Linda", "Fénix del Ecuador", "Ciudad Cosmopólita", "Tierra Ternura", "Jardín del Ecuador" e "Ciudad de las Flores, Frutas y el Pan". Os seus habitantes son chamados ambateños.

## Notas 
## Véxase tamén 
### Ligazóns externas 
*Páxina oficial
Escudo de Samoa

O **escudo de armas de Samoa** é un dos símbolos nacionais do país. Está inspirado no das Nacións Unidas, xa que Nova Zelandia administrou Samoa Occidental co mandato da Sociedade de Nacións ata que o país acadou a independencia o 1 de xuño de 1962 como Samoa Occidental. Samoa foi a primeira nación da Polinesia que recuperou a súa independencia no século XX. Moitos dos elementos que se atopan no escudo atópanse duplicados na bandeira do país.

## Escudos históricos 

File:Coat of arms of German Samoa.svg|Escudo de armas da Samoa Alemá dende 1900 até 1914.
File:Coat of arms of Western Samoa (1951-1962).svg|Escudo de armas da Samoa Occidental dende 1951 até 1962.
The Delta Force

***The Delta Force*** é un filme estadounidense dirixido por Menahem Golan que se estreou en 1986. Está protagonizado por Chuck Norris e Lee Marvin, que interpretan os líderes dun escuadrón de elite baseado na unidade de operacións real Delta Force. O filme foi producido en Israel. Foron producidas dúas secuelas, *Delta Force 2: The Colombian Connection* e *Delta Force 3: The Killing Game*.

## Sinopse 
Cando uns terroristas secuestran un avión de pasaxeiros cheo de cidadáns estadounidenses, un comando especial de forzas de elite será o encargado de intentar liberar os reféns.

## Personaxes 
### Delta Force 
* Chuck Norris como Maior Scott McCoy 
* Lee Marvin como Coronel Nick Alexander
* Robert Vaughn como Xeneral Woodbridge
* Steve James como Bobby
* William Wallace como Pete Peterson
* Jerry Weinstock como Dr. Jack

### Terroristas libaneses 
* Robert Forster como Abdul Rafai
* David Menachem como Mustafa
* Avi Loziah como Jaffer
* Uri Gavriel como Jamil
* Adib Jahschan como Salim

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo 
* Ficha en AllMovie
Apeadoiro de Miño

**Miño** é un apeadoiro de Adif, situado no casco urbano de Miño, na provincia da Coruña. Está situado na liña Betanzos-Ferrol.

Foi construído a carón da estrada AC-154, a parada comercial que aquí se realiza substitúe á da antiga estación que había cara Betanzos-Cidade: a de Miño-Castro.

## Trens
### Media Distancia
## Véxase tamén
*Estación de Miño-Castro
*Lista de estacións de tren de Galicia
*Renfe
Along Came Polly

***Along Came Polly*** é un filme estadounidense dirixido e guionizado por John Hamburg que se estreou no 2004. Está protagonizado por Ben Stiller e Jennifer Aniston.

## Sinopse 
Reuben Feffer (Ben Stiller) ten aversión ó risco, pero a súa ordenada e planificada vida complícase cando, durante a súa lúa de mel, a súa muller (Debra Messing) interésase por un musculoso instrutor cubano de submarinismo (Hank Azaria). Ó mesmo tempo, entra en escena Polly (Jennifer Aniston), unha amiga súa da infancia, que o introduce nos deportes de risco, a comida picante e o baile de salsa.

## Personaxes 
* Ben Stiller como Reuben Feffer
* Jennifer Aniston como Polly Prince
* Debra Messing como Lisa Kramer
* Philip Seymour Hoffman como Sandy Lyle
* Alec Baldwin como Stan Indursky
* Hank Azaria como Claude
* Missi Pyle como Roxanne
* Bryan Brown como Leland Van Lew
* Jsu Garcia como Javier
* Michele Lee como Vivian Feffer
* Bob Dishy como Irving Feffer
* Masi Oka como Wonsuk

## Galardóns e nomeamentos 
* 2004: Nomeado ós Premios Razzie: peor actor (Ben Stiller).

## Notas 
## Véxase tamén 
### Ligazóns externas 
* 
* Ficha en BoxOfficeMojo
Diocese católica latina de Yongnian

A **diocese de Yongnian** ou **Weixian** (en latín: *Dioecesis Iomnienina*) é unha sé da Igrexa Católica Latina sufragánea da arquidiocese de Pequín. A sé está actualmente vacante.

## Territorio 
A diocese abrangue a parte meridional da provincia chinesa de Hebei. A sé episcopal é a cidade de Handan.

## Historia 
O 24 de maio de 1929 foi erixida a prefectura apostólica de Yongnian, co breve *Quod Nobis* do papa Pío XI, en territorios da vigairía apostólica de Xianxian. Pouco despois, o 6 de marzo de 1933 a prefectura foi eelvada a vigairía co breve *Comperimus* do mesmo Pío XI.

O 11 de abril de 1946 a vigairía foi elevada a diocese, coa bula *Quotidie Nos* do papa Pío XII.

O 20 de abril de 1958 foron por primeira vez ordenados en Xianxian algúns bispos sen a autorización da Santa Sé, entre eles un bispo para Yongnian, Wang Shouqian. Estes bispos, xa que logo, non foron recoñecidos pola Igrexa como lexítimos ordinarios das súas dioceses.

O 29 de abril de 1986 foi consagrado bispo, coa aprobación da Santa Sé e do goberno chinés, Chen Bolu, retirándose en 1999 tras consagrar como bispo coadxutor a Stephen Yang Xiangtai; o 14 de novembro de 1989 fora ordenado clandestinamente o bispo Han Dingxiang, arrestado polas autoridades en 1995 e finado en prisión o 9 de setembro de 2007.

O 29 de xuño de 2011 estaba prevista a ordenación episcopal do bispo auxiliar Joseph Sun Jigen, con aprobación chinesa e vaticana. Porén, rexeitou a súa ordenación por parte dun bispo ilexítimo, polo que as autoridades anularon a cerimonia.

## Episcopoloxio 
* Joseph Cui Shouxun (1 de xuño de 1929 - 1951 ou 1953, finado)
:* *Sé vacante (1951/1953 - 1988)*
* Peter Chen Bolu (29 de abril de 1986, comezou a exercer en maio de 1988 - 17 de setembro de 1999)
* John Han Dingxiang (14 de novembro de 1989 - 9 de setembro de 2007, finado)
* Stephen Yang Xiangtai (1999 - actualidade)

## Notas
Pharomachrus mocinno

O ***Pharomachrus mocinno*** é un paxaro da familia dos trogonidae. Atópase dende o sur de México até o oeste de Panamá (a diferenza doutros quetzais do xénero *Pharomachrus*, que viven no leste de Panamá e América do Sur). É moi coñecido pola súa plumaxe colorida. Ten dúas subespecies, o *P. m. mocinno* e o *P. m. costaricensis*.

O *pharomachrus mocinno* xoga un papel moi importante na mitoloxía de Mesoamérica e é un dos símbolos nacionais de Guatemala, xa que aparece na súa bandeira e emblema. Tamén dá nome á súa moeda.

## Véxase tamén 
### Bibliografía 
* 
* 
* 
*
Tropic Thunder

***Tropic Thunder*** é un filme estadounidense co-escrita, producida, dirixida e protagonizada por Ben Stiller, que se estreou en 2008. Está co-protagonizado por Robert Downey, Jr. e Jack Black.

## Sinopse 
Na selva do sueste de Asia, ródase unha superprodución sobre a guerra de Vietnam na que interveñen varias estrelas: Kirk Lazarus (Robert Downey Jr.), un actor que gañou varios Oscars; Jeff Portnoy (Jack Black), estrela dunha popular e groseira saga de filmes; Alpa Chino (Brandon T. Jackson) estrela do hip-hop metido a actor, e o novato Kevin Sandusky (Jay Baruchel). A medida que avanza a rodaxe, as cousas van de mal en peor, sobre todo para Damien (Steve Coogan), o director. Chega un momento en que todo o equipo se perde na xungla e ten que librar unha auténtica batalla para sobrevivir.

## Personaxes 
* Ben Stiller como Tugg Speedman
* Robert Downey, Jr. como Kirk Lazarus
* Jack Black como Jeff Portnoy
* Brandon T. Jackson como Alpa Chino
* Jay Baruchel como Kevin Sandusky
* Nick Nolte como John "Four Leaf" Tayback
* Steve Coogan como Damien Cockburn
* Danny McBride como Cody Underwood
* Matthew McConaughey como Rick "Pecker" Peck
* Bill Hader como Rob Slolom
* Brandon Soo Hoo como Tran
* Reggie Lee como Byong
* Tom Cruise como Les Grossman

## Galardóns e nomeamentos 
* 2008: Nomeado ó Oscar: Mellor actor secundario (Robert Downey Jr.).
* 2008: 2 nomeamentos ós Globos de Ouro: Mellor actor secundario (Downey Jr. e Cruise).
* 2008: Nomeado ós BAFTA: Mellor actor secundario (Robert Downey Jr.).
* 2008: Critics' Choice Awards: Mellor comedia. 2 nomeamentos.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Hospital Álvaro Cunqueiro

O **Hospital Álvaro Cunqueiro** é un hospital pertencente ao Complexo Hospitalario Universitario de Vigo, inaugurado no ano 2015 e situado na parroquia de Beade, preto da confluencia coas parroquias de Valadares e Matamá, destinado a atender unha área sanitaria de preto de 600.000 persoas, a maior de Galicia.
Co seu nome homenaxea o escritor Álvaro Cunqueiro.

## Descrición 
A construción é deseño do estudo do arquitecto catalán Luis Vidal (Barcelona, 1969) e ten certificación medio ambiental BREEAM.

## Inauguración 
miniatura|250px|Manifestación en Vigo en setembro do 2015
O primeiro paciente, ambulatorio, foi atendido o 29 de xuño de 2015. Os primeiros ingresos fixéronse o 24 de agosto.

O servizo de urxencias estaba previsto que abrira o 4 de setembro pero debido ás présas, caos deficiencias do Álvaro Cunqueiro, atrasáronse o traslado de pacientes e as urxencias. Finalmente o servizo de urxencias abriu o día 24 de setembro.

As sospeitas de contaminación ambiental demoraron o proceso de posta en funcionamento, tanto polo que respecta ás operacións (a primeira estaba programada para o 31 de agosto, e non se realizou) ou para o servizo de Urxencias (programada a apertura para o 3 de setembro, que tampouco se produciu).

Neses días da inauguración producíronse declaracións de protesta e unha manifestación o 3 de setembro contra o proceso de apertura (200.000 manifestantes segundo convocantes e policía local): os manifestantes protestaban porque a inauguración non fixera na práctica aumentar o número de camas hospitalarias, o hospital non contase con laboratorio propio e porque os servizos de restauración, limpeza ou aparcadoiros fosen contratos con empresas privadas.. Neses días faleceu unha paciente hepática infectada por Aspergillus, se ben as fontes do hospital sinalaron que a infección se producira antes da hospitalización..

## Transporte urbano 
Liñas de Vitrasa en días laborables.

 http://www.vitrasa.es/renovaciones-81_H1  &nbsp; García Barbón → Policarpo Sanz → Pi i Margall → Pza. América → Castrelos → 15px

 http://www.vitrasa.es/renovaciones-82_H2  &nbsp; Gregorio Espino, 79  (Estación de autobuses) → Trav. de Vigo → Pizarro → Pza. España → Gran Vía → Pza. América → Castrelos → 15px

 http://www.vitrasa.es/renovaciones-80_H  &nbsp; Navia → Bouzas → C. Veiga → Tomás A. Alonso → r/ Coruña → Avda. Fragoso → Balaídos → Castrelos → 15px

 http://www.vitrasa.es/renovaciones-43_L6  &nbsp; Pza. España → Trav. de Vigo → Martínez Garrido → Bembrive → Beade → 15px

 http://www.vitrasa.es/renovaciones-63_L12B  &nbsp; Meixoeiro → Avda. Madrid (Estación de autobuses) → Pza. España → Policarpo Sanz → Camelias → Pza. América → Castrelos → 15px

 http://www.vitrasa.es/renovaciones-77_L18  &nbsp; Gran Vía → Pza. España → Emilia Pardo Bazán → Sárdoma → Carneiras → 15px

Sábados, domingos e festivos: Unicamente  e .

## Galería de imaxes 
[miniatura|600px|center|Hospital Álvaro Cunqueiro visto dende [Valadares, Vigo|Valadares.]]
## Notas 
## Véxase tamén 
### Outros artigos 
* Álvaro Cunqueiro Mora
### Ligazóns externas 
* SERGAS
Prefectura apostólica católica latina do Sáhara Occidental

A **prefectura apostólica do Sáhara Occidental** (en latín: *Praefectura Apostolica de Sahara Occidentali*) é unha sé da Igrexa Católica Latina inmediatamente suxeita á Santa Sé. En 2010 tiña un total de 120 bautizados, sobre unha poboación total de 800.265 habitantes. O seu prefecto actual é Mario León Dorado.

## Territorio
A prefectura apostólica ten xurisdición sobre todo o Sáhara Occidental.

O territorio está dividido en 2 parroquias: a igrexa de San Francisco de Asís do Aaiún, que fai de catedral da prefectura apostólica; e unha segunda igrexa en Daxla.

## Historia 
A prefectura apostólica do Sáhara español e do Ifni foi erixida o 5 de xullo de 1954 coa bula *Summi Dei voluntate* do papa Pío XII, en territorios até entón das vigairías apostólicas de Marrocos e de Rardaya.

O 2 de maio de 1970 tomou o nome de *prefectura apostólica do Sáhara español*, e o 2 de maio de 1976 tomou o nome actual.

## Lista de ordinarios 
* Félix Erviti Barcelona (19 de xullo de 1954 - 6 de xullo de 1994, retirado)
* Acacio Valbuena Rodríguez (10 de xullo de 1994 - 25 de febreiro de 2009, retirado)
** *Sé vacante (2009-2013)*
* Mario León Dorado (24 de xuño de 2013 - actualidade)

## Notas 
## Véxase tamén 
### Ligazóns externas 
*Perfil en Catholic-Hierarchy.org 
*Perfil en GCatholic.org
Ventoselo, Beariz, San Amaro

**Ventoselo** é un lugar da parroquia de Beariz no concello ourensán de San Amaro, na comarca do Carballiño. Segundo o IGE, en 2023 tiña 8 habitantes (4 homes e 4 mulleres).

Neste lugar inaugurouse en 2014 un mosteiro tibetano, que sufriu un incendio no ano 2024.

## Lugares e parroquias 
### Lugares de Beariz 
### Parroquias de San Amaro 
## Notas 
## Véxase tamén 
### Outros artigos 
* Lugares de San Amaro
Eparquía católica eslovaca de Bratislava

A **eparquía de Bratislava** (en latín: *Eparchia Bratislaviensis*) é unha sé da Igrexa Católica Bizantina Eslovaca sufragánea da arquieparquía de Prešov. En 2012 estaba integrada por 14.941 bautizados. O seu eparca actual é Peter Rusnák.

## Territorio
A eparquía ten xurisdición sobre os fieis de rito bizantino do occidente e do centro de Eslovaquia, nas rexións de Bratislava, Trnava, Nitra, Trenčín, Žilina e Banská Bystrica.

A sé eparquial está na cidade de Bratislava, onde está a Catedral da Exaltación da Santa Cruz.

O territorio está dividido en 15 parroquias, agrupadas en 4 protopresbiterados (equivalentes aos arcediagados latinos): Bratislava, Banská Bystrica, Nitra e Žilina.

## Historia
A eparquía foi erixida o 30 de xaneiro de 2008 coa bula *Complures saeculorum* do papa Bieito XVI, en territorios da eparquía de Prešov, que á súa vez foi elevada ao rango de arquieparquía metropolitana.

## Episcopoloxio
* Peter Rusnák (30 de xaneiro de 2008 - actualidade)

## Ligazóns externas
*Páxina web oficial 
*Perfil en Catholic-Hierarchy.org
Bacterioclorofila

[miniatura|Bacterioclorofila&nbsp;*a*. R é un grupo [fitil ou xeranilxeranil.]]
As **bacterioclorofilas** son pigmentos fotosintéticos que presentan varios tipos de bacterias fototróficas. Presentan aneis de clorina ou bacterioclorina con diversos substituíntes. Foron descubertas por C. B. van Niel en 1932. Están relacionadas coas clorofilas, que son os principais pigmentos fotosintéticos das plantas, algas, e cianobacterias. Os grupos bacterianos que conteñen bacterioclorofila realizan unha fotosíntese anoxixénica, que non produce oxixeno, na que utilizan lonxitudes de onda da luz que non absorben outros organismos fotosintéticos. Hai varios tipos de bacterioclorofilas característicos de diferentes grupos de bacterias, como se resume na táboa:

As bacterioclorofilas *a*, *b*, e *g* son bacterioclorinas, o que significa que as súas moléculas teñen un anel macrocíclico de bacterioclorina con dous aneis pirrol  reducidos (B e D). As bacterioclorofilas *c*, *d*, *e*, e *f* son clorinas, o que significa que as súas moléculas teñen un anel macrocíclico de clorina cun anel pirrol reducido (D).
[540px|miniatura|center|Estruturas químicas comparadas da [porfina, clorina, bacterioclorina, e isobacterioclorina. Nótese a recolocación do dobre enlace C=C entre os dous isómeros da bacterioclorina. Hai dous electróns &pi; (simbolizados por &pi; e-) en cada dobre enlace no macrociclo.]]

## Notas
Muntián, As Marabillas, Cartelle

**Muntián** é un lugar da parroquia das Marabillas no concello ourensán de Cartelle na comarca da Terra de Celanova. Segundo o Instituto Galego de Estatística, en 2024 tiña 32 habitantes (16 homes e 16 mulleres).

Neste lugar naceu Áurea Rodríguez, a primeira gaiteira galega.

## Notas 
## Lugares e parroquias
### Lugares das Marabillas
### Parroquias de Cartelle
Unha estrela por guía

***Unha estrela por guía*** é o décimo sétimo álbum de estudio do grupo galego de folk Milladoiro, publicado en decembro de 2006 polo selo Discmedi.

Todos os temas están compostos por textos de Manuel María e música do grupo. Contou coa colaboración de Leilía, Mabel Rivera e Luís Tosar, entre outros.

## Lista de cancións 
## Véxase tamén 
### Ligazóns externas
* Páxina oficial do grupo
Illas menores das Illas Virxes Estadounidenses

As **Illas Virxes Estadounidenses** son un territorio non-incorporado dos Estados Unidos de América que compón un grupo de illas no Caribe. Ademais das illas residenciais principais de Santo Tomé, Santa Cruz, San Xoán, e Illa da Auga, hai aproximadamente outras 50 illas e illotes. Estes inclúen:

## Santa Cruz
*Illa Buck (parque nacional)

## San Tomé
*Illa Hassel (parque nacional)
*Illa Gran San Xaime
*Illa Pequeno San Xaime
*Illote Thatch
*Illa Savana
*Illas Hans Lollik
*Illa Inner Brass
*Illa Outer Brass

## Santo Tomé e San Xoán
*Illa Capella
*Illote Congo
*Illote Grass
*Illote Lovango
*Illote Mingo
Servizo Nacional de Parques

O **Servizo Nacional de Parques** (en inglés: National Park Service) é unha axencia do Goberno Federal dos Estados Unidos, dependente do Departamento do Interior. Foi fundado o 25 de agosto de 1916. Esta entidade é responsábel da xestión de 58 parques nacionais e de 333 outros locais de interese histórico, cultural e natural.

## Sistema Nacional de Parques 
O Sistema Nacional de Parques é un termo que describe o conxunto de parques e lugares xestionados polo Servizo Nacional de Parques. Este sistema abarca uns 333.000&nbsp;km², dos cales 17.000&nbsp;km² seguen sendo propiedade privada. O maior parque, o Parque Nacional Wrangell-St. Elias, en Alasca, con 53.000&nbsp;km² compón un 16% total do sistema. A unidade máis pequena do sistema a forma o Memorial Thaddeus Kosciuszko, en Pensilvania, con 80m².

Amais destas unidades e demais propiedades que o Servizo Nacional de Parques posúe e administra, tamén outorga asistencia técnica ou financeira a áreas afiliadas, coa autorización do congreso. Entre estas áreas atópase a Reserva Nacional de Piñeiros de Nova Jersey, de 4.711&nbsp;km², o Memorial Benjamin Franklin.

## Véxase tamén 
### Ligazóns externas 
* Sitio oficial (en inglés).
* Galería de tódolos parques  (en inglés).
Variedade do castelán de Galicia

[300px|miniatura|Variedades dialectais do castelán en [España.]]
Coñécese como **variedade do castelán de Galicia** ou **variedade galega do castelán** é a variedade lingüística do castelán falada nos territorios galegofalantes e caracterizada en parte polo resultado do contacto desta variedade coa lingua galega en Galicia e na Galicia estremeira (O Bierzo, Alta Seabra e Terra Eo-Navia).

Os trazos deste dialecto son maioritariamente trazos propios da lingua galega usados como préstamos polos seus falantes cando usan o castelán.

Unha variante extrema deste dialecto é o denominado castrapo.

## Características lingüísticas 
### Fonética 
* Presenta unha entoación característica, considerada unha forma moi suave de falar castelán e sendo un dos trazos máis significativos. Unha entoación moi similar existe nos varios dialectos rurais do castelán de América.
* Tendencia a pechar moito as vogais finais, chegando case a identificar a 'o' coa 'u' e a 'e' coa 'i'.
* Redución dos grupos consonánticos cultos de certas verbas castelás: *ato* ('acto').
* Realización velar da ene final da verba: *camión* [ka'mjoŋ], *millón* [mi'ʝoŋ], *tan* ['taŋ], *bien* ['bjeŋ].
* Seseo e/ou gheada nalgunhas zonas.

### Gramática 
* Por influencia do galego, ao non posuír este pretérito perfecto composto úsase no seu lugar o pretérito perfecto simple; este trazo tamén se da en Asturias, pola influencia do asturiano, así como nos países castelanfalantes de América latina: *Hoy comí en casa de la abuela* (*Hoy he comido en casa de mi abuela*).
* Mesturar ambas linguas nalgunhas expresións: Pecha *la ventana* (*Cierra la ventana*) .
* Creación de diminutivos ao modo galego, cos sufixos -iño, -iña ou ino, ina nas variantes orientais do galego.

### Vocabulario 
* Maior uso de arcaísmos, especialmente nas zonas rurais, entre os que poderían destacar o uso do voseo, a partícula reflexiva anexada ao verbo en todas as ocasións, o léxico como 'rubio' por vermello.
* Substitución de verbas de uso frecuente en castelán polas propias do galego: colo por 'regazo', pota por 'olla' ou 'cazuela', riquiño por 'simpático' ou 'majo', esmagar por 'aplastar', perrencha por 'berrinche', pailán por 'paleto' etc.
* Uso da primeira forma do imperfecto do subxuntivo en vez do pretérito pluscuamperfecto e do pretérito anterior. ('Esta película ya la viera yo' en lugar de 'Esta película ya la había visto yo' ou 'Lo mismo me hicieras tú' no canto de 'Lo mismo me habías hecho tú'). Isto se debe á tradución literal ao castelán da forma galega (Este filme xa o vira eu).
* Substitución das formas compostas do futuro e do condicional polas súas formas simples ou, nalgúns casos, por perífrases con 'tener'.
* Substitución ocasional de formas compostas por perífrases con 'tener' (debido á ausencia de formas compostas no galego).
* O futuro formado por "ir" + infinitivo: 'Te voy decir una cosa', 'Me voy marchar' por 'Te voy a decir una cosa' ou 'Me voy a marchar'.
* Uso abundante de diminutivos: bueniño, neniño.

## Véxase tamén 
### Bibliografía 
* 
* García, C y Blanco, L. (1998). El Castellano de Galicia. Interferencias Lingüísticas entre Gallego y Castellano. Anaya
Áurea Rodríguez

**María Áurea Rodríguez Rodríguez**, nada o 16 de novembro de 1897 en Muntián (Cartelle), foi unha gaiteira galega, a primeira documentada da historia.

## Traxectoria
Foi a maior dos seis fillos do matrimonio José Rodríguez e Hermelinda Rodríguez. Comezou a tocar a gaita arredor de 1907, á idade de dez anos. Logo do falecemento dos seus pais formou xunto cos seus irmáns Castor, Felisindo, Manuel e Eliseo, o grupo **Os Maravillas** (en referencia á parroquia de onde son orixinarios, As Marabillas). O grupo tivo un enorme éxito en toda a xeografía galega durante os anos vinte. En 1929 as xiras do grupo traspasan as fronteiras de Galicia, realizan actuacións en Madrid, que coroan a Aurea como "La reina de la gaita Gallega", e pola Arxentina no mes de novembro. Na década dos trinta desfaise o grupo. Castor, Benigno e Aurea crean un novo grupo, **Os Menores**, e emigran a Arxentina. A última nova sobre Áurea é dunha actuación que tivo lugar en Venezuela en 1945.

## Notas 
## Véxase tamén 
### Bibliografía 
* 

### Ligazóns externas 
*